Document ID: 31990R1936

Ir-Regolament tal-Kummissjoni (KEE) Nru 1936/90
ta' l-4 ta' Lulju 1990
dwar il-klassifikazzjoni ta' ċerti oġġetti fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 [1] dwar in-nomenklatura tat-tariffi u ta' l-istatistika u dwar it-Tariffa Komuni tad-Dwana, kif l-aħħar emendat bir-Regolament (KEE) Nru 1251/90 [2], u b'mod partikolari l-Artikolu 9,
Billi sabiex tkun żgurata l-applikazzjoni b'mod uniformi tan-nomenklatura magħquda annessa ma’ l-imsemmi Regolament, huwa neċessarju illi jkunu adottati miżuri dwar il-klassifikar ta' l-oġġetti riferiti fl-Anness għal dan ir-Regolament;
Billi r-Regolament (KEE) Nru 2658/87 ipprovda regoli ġenerali għall-interpretazjoni tan-nomenklatura magħquda u dawn ir-regoli japplikaw ukoll għal kull nomenklatura oħra li hi kollha jew in parti bażata fuqha jew li żżid xi sotto-diviżjonijiet adizzjonali għaliha u li hi mwaqqfa b'dispożizzjonijiet speċifiċi tal-Komunità, b'viżjoni għall-applikazzjoni ta' tariffa jew miżuri oħra li għandhom x'jaqsmu man-negozju ta' oġġetti;
Billi, skond l-imsemmija regoli ġenerali, l-oġġetti deskritti fil-kolonna 1 tat-tabella annessa ma’ dan ir-Regolament għandha tkun klassifikata skond il-kodiċi NM xierqa indikati fil-kolonna 2, bis-saħħa tar-raġunijet provduti fil-kolonna 3;
Billi il-kumitat tan-nomenklatura ma tax opinjoni fit-terminu stabbilit mill-President tiegħu, dwar il-prodott Nru 2 fit-tabella annessa;
Billi l-miżuri li hemm provduti f’dan ir-Regolament huma konformi ma’ l-opinjoni tal-Kumitat tan-nomenklatura fir-rigward tal-prodott Nru 1 fit-tabella annessa,
ADOTTAT DAN IR-REGOLAMENT:
Artikolu 1
L-oġġetti deskritti fil-kolonna 1 tat-tabella annessa huma issa klassifikati fi ħdan in-nomenklatura magħquda taħt il-kodiċi NM xierqa ndikati fil-kolonna 2 ta' l-imsemmija tabella.
Artikolu 2
Dan ir-Regolament għandu jidħol fis-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fl-4 ta' Lulju 1990.

Labels: 3
1
17